Giovanni Angelo Becciu

Giovanni Angelo Becciu (født 2. juni 1948 i Pattada i provinsen Sassari i Italia) er en kurieerkebiskop i den katolske kirke, i 2018 kreert til kardinal og utnevnt til prefekt for Kongregasjonen for salig- og helligkåringsprosesser. Fra 2017 har han dessuten vært pavelig delegat for Malteserordenen. Den 24. september ble han løst fra alle rettigheter knyttet til kardinalsverdigheten.

Liv og virke

Prest 
Giovanni Angelo Becciu ble presteviet 27. august 1972 av biskopen av  Ozieri, Francesco Cogoni, for bispedømmet Ozieri. Han tok doktorgrad i kirkerett.

Det pavelige diplomati
Den 1. mai 1984 trådte Giovanni Angelo Becciu i inn i Pavestolens diplomatiske tjeneste. Han var sekretær ved de pavelige nuntiaturer til Tsjad og Den sentralafrikanske republikk. I 1985 ble Becciu dessuten nuntiatursekretær i Kongo.

I 1986 ble Giovanni Angelo Becciu nuntiatursekretær for rødehavsregionen og i Sudan. Han ble i 1988 nuntiatursekretær i New Zealand, på Fiji og for stillehavsområdet. I 1990 ble Becciu nuntiatursekretær i Gambia, Guinea, Liberia og Sierra Leone.

Giovanni Angelo Becciu ble i 1992 postert til Storbritannia; så i 1995 nuntiaturråd i Frankrike. I 2000 ble han postert ti USA.

Erkebiskop
Pave Johannes Paul II utnevnte ham 15. oktober 2001 til titularerkebiskop av Rusellae og til apostolisk nuntius i Angola. Den 15. november 2001 ble han tillike apostolisk nuntius i São Tomé og Príncipe. Han ble bispeviet av kardinalstatssekretær Angelo kardinal Sodano den 1. desember samme år; medkonsekrerende var den apostoliske nuntius i Italia og San Marino erkebiskop Paolo Romeo, og biskopen av Ozieri Sebastiano Sanguinetti.

Den 23. juli 2009 sendte pave Benedikt XVI ham som apostolisk nuntius til Cuba.

Benedikt XVI utnevnte ham 10. mai 2011 til Sostituto (substitutt = avdelingsleder) i Statssekretariatet. Embedet forklares gjerne som oversettes som Vatikanets «innenriksminister».  Denne stillingen regnes som «nummer tre» i Vatikanet etter paven og statssekretæren.  I dette embede bekreftet pave Frans han den 31. august 2013.  Han ble også rådgiver for Troslærekongregasjonen.

Kardinal
Den 20. mai 2018 kunngjorde pave Frans at han utnevnte erkebiskop Becciu til kardinal, og at kreeringen skulle finne sted 29. juni samme år, og rett etter, den 26. mai, utnevnte paven ham til prefekt for Kongregasjonen for salig- og helligkåringer, og at han skulle tiltre dette embede 31. august. Hans titteldiakonia som kardinaldiakon ble San Lino. 

Fra 2019 pågikk det en etterforskning fra den vatikanske statsadvokatsembede der Beccius beslutninger var blant det som ble undersøkt. Becciu skulle i 2014 og 2018 ha approbert investeringer i et eiendomsprosjekt i London; det dreide seg om luksusboliger til en verdi av 250 millioner euro.

Plutselig fratreden 
Den 24. september 2020 kunngjorde Vatikanets pressekontor at pave Frans hadde akseptert Beccius fratreden som prefekt og hans frasigelse av «alle rettigheter knyttet til kardinalsrangen». Becciu opplyste til den italienske nettavisen Domani at paven hadde bedt ham fratre fordi han var under mistanke om å ha gitt kirkens penger til sine brødre.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Kardinal Clemente Micara (1879-1965) *1920
 Kardinal Antonio Samorè (1905-1983) *1950
 Kardinal Angelo Sodano (1927-) *1978
 Kardinal Leonardo Sandri (1943-) *1997
 Biskop Guiovanni Angelo Becciu

Referanser

Italienske katolske biskoper
Italienske kardinaler
Personer fra provinsen Sassari
Pavelige nuntier
Ambassadører til Angola
Ambassadører til São Tomé og Príncipe
Ambassadører til Cuba
Linjen Rebiba